ຄະນະລັດຖະບານຍີ່ປຸ່ນ ຕຽມໂຕລາອອກ
ນາຍົກລັດຖະມົນຕີຍີ່ປຸ່ນ ເຕືອນພວກສະມາຊິກ ລັດຖະບານຂອງທ່ານ ໃຫ້ຕຽມໂຕຍື່ນໃບລາອອກ ໃນສັບປະດາໜ້າ.
ນາຍົກລັດຖະມົນຕີຍີ່ປຸ່ນ ທ່ານນາໂອໂຕກັນ ກ່າວຕໍ່ພວກສະມາຊິກຄະນະລັດຖະບານຂອງ ທ່ານ ໃຫ້ຕຽມພ້ອມຍື່ນໃບລາອອກຈາກຕໍາແໜ່ງຂອງພວກເຂົາເຈົ້າໃນວັນອັງຄານສັບປະ ດາໜ້ານີ້ ບັນດາເຈົ້າໜ້າທີ່ກ່າວວ່າ ທ່ານກັນໄດ້ກ່າວຖ້ອຍຖະແຫລງດັ່ງກ່າວທີ່ກອງປະຊຸມຄະນະລັດ ຖະບານໃນວັນອັງຄານມື້ນີ້ ໂດຍຢືນຢັນເຖິງເຈດຕະນາຂອງທ່ານທີ່ຈະລາອອກຈາກຕໍາ ແໜ່ງກ່ອນເວລາພັກປະຊາທິປັດ ຍີ່ປຸ່ນຂອງທ່ານຈະຄັດເລືອກເອົາຜູ້ນໍາພັກຄົນໃໝ່ໃນວັນ ຈັນໜ້ານີ້ ຫຼັງຈາກນັ້ນພັກປະຊາທິປັດຍີ່ປຸ່ນ ທີ່ຄອບງໍາສຽງສ່ວນຫລາຍໃນສະພາຕໍ່າຈະ ເລືອກເອົາຜູນໍາຄົນໃໝ່ຂຶ້ນມາເປັນນາຍົກລັດຖະມົນຕີ ໃນມື້ຕໍ່ມາ ທ່ານກັນກ່າວວ່າ ທ່ານຈະລາອອກຈາກຕໍາແໜ່ງໃນເວລາໃດທີ່ສະພາຕໍ່າຮັບຜ່ານຮ່າງກົດ ໝາຍວ່າດ້ວຍພະລັງງານທີ່ໝູນໃຊ້ຄືນໄດ້ເທົ່ານັ້ນ ຊຶ່ງຄາດວ່າ ຈະມີຂຶ້ນໃນວັນສຸກສັບປະດາ ນີ້ ການລາອອກຈາກຕໍາແໜ່ງທີ່ວາງແຜນໄວ້ຂອງທ່ານຈະຈັດໃຫ້ມີການແຂ່ງຂັນກັນລະ ຫວ່າງພວກບຸກຄົນຊັ້ນນໍາໃນພັກຫລາຍຄົນ ເພື່ອຂຶ້ນເປັນນາຍົກລັດຖະມົນຕີຄົນທີ 6 ຂອງ ຍີ່ປຸ່ນໃນຮອບ 5 ປີ